มาดูหนังที่เมเจอร์รามคำแหง หาอะไรกินง่ายๆก่อนดูหนัง เดินจากโรงหนังมาใกล้มาก ซอยแรกเลี้ยวซ้ายไป ก็เจอร้านก๋วยเตี๋ยวไก่ซุปเปอร์ตุ๋นเลย เยื้องๆตรงข้ามเป็น 7-11 นะคะ จอดรถก็ริมทางนี้ละค่ะ ร้านเป็นรถเข็นก็จริงแต่ สะอาดสะอ้านมาก ทั้งชุดเครื่องปรุง ตะเกียบ ช้อน สะอาดดีค่ะ 
ราคา ธรรมดา 40฿ พิเศษ 50฿ 
ลองสั่ง เส้นเล็กไก่ล้วน กับ บะหมี่เหลือง ไก่ล้วน อย่างละชาม ปรากฎว่า เป็นเนื้อไก่ต้มล้วนๆธรรมดาไม่ใช่ไก่ตุ๋นค่ะ เลยสั่ง เกาเหลาน่องไก่เพิ่มอีกชาม ได้เป็นน่องใหญ่1 กับน่องเล็ก 2 น่อง ( เกาเหลา ชามล่ะ 50฿ ค่ะ) 
รสชาติน้ำซุป อร่อยกลมกล่อม มะระตุ๋น ไม่ขมเลยด้วย อร่อยมากค่ะ บะหมี่อร่อยค่ะ เส้นเหนียวนุ่มมากๆ ส่วนน่องไก่ตุ๋นนั่น ซุปเปอร์ตุ๋นจริงๆค่ะเพราะนุ่มละลายในปาก 
ราคาชามละแค่ 40฿ คุ้มค่าคุ้มราคา ไม่น่าแปลกใจที่ลูกค้าเยอะตลอด เพราะทำอาหารอร่อยรสชาติดี สะอาดค่ะ เป็นอีกหนึ่งร้านไก่ตุ๋นที่มาทานละไม่ผิดหวังนะคะ ^^